pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.เผยความคืบหน้า คนไทยเกือบ 10 ล้านครอบครัว มี 3 หมอประจำครอบครัวแล้ว
วันอังคารที่ 23 มีนาคม 2564
สธ.เผยความคืบหน้า คนไทยเกือบ 10 ล้านครอบครัว มี 3 หมอประจําครอบครัวแล้ว
กระทรวงสาธารณสุข เดินหน้า “คนไทยทุกครอบครัว มีหมอประจําตัว 3 คน” มีครอบครัวที่รู้จักหมอประจําตัวแล้ว 9.6 ล้านครอบครัว ชี้ 3 หมอทําหน้าที่อย่างเข้มแข็งในสถานการณ์โควิด 19 ช่วยให้ระบบการป้องกันควบคุมโรคมีประสิทธิภาพ
วันนี้ (23 มีนาคม 2564) ที่จังหวัดอ่างทอง นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข พร้อมด้วยนายแพทย์สามารถ ถิระศักดิ์ รองอธิบดีกรมสนับสนุนบริการสุขภาพ นายสุชน ภัยธิราช รองผู้ว่าราชจังหวัดอ่างทอง และคณะผู้บริหาร เปิดงานและกิจกรรม kick off ส่งมอบของขวัญปีใหม่กระทรวงสาธารณสุข ปี 2564 ภายใต้นโยบาย คนไทยทุกครอบครัว มีหมอประจําตัว 3 คน พร้อมมอบใบประกาศเกียรติคุณอาสาสมัครสาธารณสุขประจําหมู่บ้าน (อสม.) ดีเด่นระดับจังหวัด จํานวน 12 สาขา
นายวัชรพงศ์กล่าวว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขมีนโยบายการพัฒนาระบบสุขภาพปฐมภูมิ ดูแลสุขภาพประชาชนในพื้นที่ให้มีความเข้มแข็ง ครอบคลุม อย่างต่อเนื่อง โดยเน้นการดูแลใกล้บ้านและชุมชน จึงได้มีการขับเคลื่อนนโยบาย “คนไทยทุกครอบครัว มีหมอประจําตัว 3 คน” โดยหมอคนที่ 1 คือ อสม. หมอประจําบ้าน หมอคนที่ 2 คือ หมอสาธารณสุข หมอคนที่ 3 คือ หมอประจําครอบครัว ประชาชนจะรู้ว่าใครเป็นหมอของตนเอง เป็นการสร้างหลักประกันให้คนไทยทุกครอบครัวมีที่ปรึกษาด้านสุขภาพ เกิดความรู้สึกอุ่นใจ ได้รับการดูแลรักษา ให้คําปรึกษา แบบ “ใกล้ตัว ใกล้บ้าน ใกล้ใจ”
สําหรับความก้าวหน้า ขณะนี้ดําเนินการครบทุกจังหวัดทั่วประเทศ มีครอบครัวที่รู้จักหมอประจําตัวของตนเองแล้ว 9,551,766 ครอบครัว (ข้อมูล ณ วันที่ 18 มีนาคม 2564) โดยในสถานการณ์โควิด 19ต้องขอบคุณทั้ง 3 หมอได้ทําหน้าที่อย่างทุ่มเท เข้มแข็ง ช่วยให้ระบบการป้องกันควบคุมโรคมีประสิทธิภาพ มีอสม. หมอประจําบ้าน ทํางานเชิงรุกเคาะประตูบ้าน ให้ความรู้ เฝ้าระวัง คัดกรองกลุ่มเสี่ยง และติดตามกํากับ Home Quarantine เป็นจิตอาสาในการรับส่งยาให้ผู้ป่วยถึงบ้าน จนเกิดนวัตกรรม Drug Delivery รวมถึงส่งยาให้ผู้ป่วยเรื้อรังในชุมชน ช่วยลดรอคอย ลดแออัดในโรงพยาบาล หมอสาธารณสุข ได้ให้การดูแลผู้ป่วยที่มีภาวะพึ่งพิง/ติดเตียงอย่างต่อเนื่องที่บ้าน และหมอประจําครอบครัว ใช้แอปพลิเคชัน 3 หมอ รู้จักคุณ และแอปพลิเคชัน คุยกับหมอ เป็นช่องทางสื่อสารให้คําปรึกษาด้านการรักษา การส่งเสริมดูแลสุขภาพ เพื่อความสะดวกรวดเร็ว และลดค่าใช้จ่ายในการเดินทางไปโรงพยาบาล
สําหรับจังหวัดอ่างทอง ได้มีการส่งมอบบัตรแนะนําตัวหมอประจําตัว 3 คน และประชาชนรู้จักหมอประจําตัวเอง 73,048 ครอบครัว รวมถึงมีผู้สูงอายุที่ต้องดูแลในพื้นที่ ได้แก่ ผู้สูงอายุติดสังคม 55,425 ราย ผู้ป่วยติดบ้าน 2,101 ราย ผู้ป่วยติดเตียง 738 ราย ซึ่งจะได้รับการดูแลตามแผนการดูแลสุขภาพจากทั้ง 3 หมอ
***************************** 23 มีนาคม 2564
รัฐบาลไทย-ข่าวทำเนียบรัฐบาล-มหาดไทย จัดสัมมนาเชิงปฏิบัติการขับเคลื่อนภารกิจด้านการป้องกัน ปราบปรามการทุจริตและประพฤติมิชอบ ประจำปี พ.ศ. 2564
วันพฤหัสบดีที่ 11 มีนาคม 2564
มหาดไทย จัดสัมมนาเชิงปฏิบัติการขับเคลื่อนภารกิจด้านการป้องกัน ปราบปรามการทุจริตและประพฤติมิชอบ ประจําปี พ.ศ. 2564
มหาดไทย จัดสัมมนาเชิงปฏิบัติการขับเคลื่อนภารกิจด้านการป้องกัน ปราบปรามการทุจริตและประพฤติมิชอบ ประจําปี พ.ศ. 2564 เสริมสร้างความรู้ ความเข้าใจเกี่ยวกับการประเมินความเสี่ยงต่อการทุจริตประพฤติมิชอบให้กับบุคลากรในสังกัด เพื่อดําเนินการตามกรอบ ITA
วันนี้ (11 มี.ค. 64) เวลา 09.00 น. ณ ห้องจิตรลดา ชั้น 2 โรงแรมเอสดี อเวนิว กรุงเทพฯ นายฉัตรชัย พรหมเลิศ ปลัดกระทรวงมหาดไทย มอบหมายให้ นายสมคิด จันทมฤก รองปลัดกระทรวงมหาดไทย เป็นประธานในพิธีเปิด การจัดประชุมเชิงปฏิบัติการการขับเคลื่อนการดําเนินการประเมินความเสี่ยงการทุจริตของสํานักงานปลัดกระทรวงมหาดไทย ภายใต้โครงการสัมมนาเชิงปฏิบัติการขับเคลื่อนภารกิจด้านการป้องกัน ปราบปรามการทุจริต และประพฤติมิชอบ ประจําปีงบประมาณ พ.ศ. 2564 จัดโดย ศูนย์ปฏิบัติการต่อต้านการทุจริต กระทรวงมหาดไทย เพื่อเสริมสร้างความรู้ ความเข้าใจ เกี่ยวกับการประเมินความเสี่ยงต่อการทุจริตประพฤติมิชอบให้กับบุคลากรของหน่วยงานในสังกัดกระทรวงมหาดไทย และเพื่อให้บุคลากรดังกล่าวได้มีความรู้ ความเข้าใจ และดําเนินการตามกรอบการประเมินคุณธรรมและความโปร่งใสของการดําเนินงานของหน่วยงานภาครัฐ (ITA) ได้อย่างถูกต้อง โดยมีข้าราชการและเจ้าหน้าที่ของหน่วยงานในสังกัดสํานักงานปลัดกระทรวงมหาดไทย จํานวน 60 คน ร่วมสัมมนา และได้รับเกียรติจากสํานักงานคณะกรรมการป้องกันและปราบปรามการทุจริตในภาครัฐ (ป.ป.ท.) สนับสนุนวิทยากร
นายสมคิด จันทมฤก กล่าวว่า ปัญหาการทุจริตเป็นปัญหาที่ส่งผลกระทบต่อประเทศชาติและระบบราชการมายาวนาน มีรูปแบบซับซ้อนมากยิ่งขึ้น ซึ่งกระทรวงมหาดไทยได้ตระหนักและกําหนดเป็นนโยบายสําคัญ ประกอบกับแผนการปฏิรูปประเทศด้านการป้องกันและปราบปรามการทุจริตและประพฤติมิชอบ (พ.ศ. 2561 - 2565) ประเด็นปฏิรูปที่ 2 ด้านการป้องปราม โดยกําหนดให้ศูนย์ปฏิบัติการต่อต้านการทุจริต (ศปท.) วางระบบการประเมินความเสี่ยงต่อการทุจริตประพฤติมิชอบในส่วนราชการเป็นประจําทุกปี และรายงานผลการปฏิบัติต่อผู้บังคับบัญชาหรือตามระยะเวลาที่กําหนด ในการป้องกันและป้องปรามการทุจริตประพฤติมิชอบที่จะเกิดขึ้นในหน่วยงาน และกําหนดมาตรการ ระบบ หรือแนวทางการบริหารจัดการความเสี่ยงของการดําเนินงานที่อาจก่อให้เกิดการทุจริต และจัดทําเป็นแผนบริหารความเสี่ยงการทุจริตของสํานักงานปลัดกระทรวงมหาดไทย และทุกหน่วยงานในสังกัดกระทรวงมหาดไทย
นายสมคิด จันทมฤก เน้นย้ําว่า การจัดประชุมเชิงปฏิบัติการฯ ครั้งนี้ เป็นประโยชน์อย่างยิ่งสําหรับทุกท่าน ที่จะได้รับและนําความรู้ความเข้าใจ เกี่ยวกับการประเมินความเสี่ยงต่อการทุจริตประพฤติมิชอบ ตลอดจนมาตรการ ระบบ หรือแนวทางในการบริหารจัดการความเสี่ยงของการดําเนินงานที่อาจก่อให้เกิดการทุจริต รวมทั้งการกํากับติดตามผลการประเมินความเสี่ยงต่อการทุจริตประพฤติมิชอบของหน่วยงาน ซึ่งจะส่งผลดีต่อการดําเนินงาน เพื่อมุ่งสู่ผลสัมฤทธิ์ของการต่อต้านการทุจริตของกระทรวงมหาดไทย และเป็นแบบอย่างที่ดีแก่พี่น้องประชาชน
รัฐบาลไทย-ข่าวทำเนียบรัฐบาล-นายกฯ หารือ เอกอัครราชทูตอียิปต์ฯ เห็นพ้องสนับสนุนความร่วมมือแลกเปลี่ยนประสบการณ์ด้านการท่องเที่ยวควบคู่ไปกับการควบคุมโรคเพื่อฟื้นฟูเศรษฐกิจภายหลังสถานการณ์โควิด-19
วันจันทร์ที่ 15 มีนาคม 2564
นายกฯ หารือ เอกอัครราชทูตอียิปต์ฯ เห็นพ้องสนับสนุนความร่วมมือแลกเปลี่ยนประสบการณ์ด้านการท่องเที่ยวควบคู่ไปกับการควบคุมโรคเพื่อฟื้นฟูเศรษฐกิจภายหลังสถานการณ์โควิด-19
นายกฯ หารือ เอกอัครราชทูตอียิปต์ฯ เห็นพ้องสนับสนุนความร่วมมือแลกเปลี่ยนประสบการณ์ด้านการท่องเที่ยวควบคู่ไปกับการควบคุมโรคเพื่อฟื้นฟูเศรษฐกิจภายหลังสถานการณ์โควิด-19
วันนี้ (15 มีนาคม 2564) เวลา 09.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายมุศเฏาะฟา มะฮ์มูด มุศเฏาะฟา เอลกูนี (H.E. Mr. Moustapha Mahmoud Moustapha Elkouny) เอกอัครราชทูตสาธารณรัฐอาหรับอียิปต์ประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเข้ารับตําแหน่ง ภายหลังเสร็จสิ้นการหารือ นายอนุชา บูรพชัยศรี โฆษกประจําสํานักนายกรัฐมนตรี ได้กล่าวสรุปสาระสําคัญ ดังนี้
นายกรัฐมนตรีกล่าวต้อนรับและแสดงความยินดีกับเอกอัครราชทูตสาธารณรัฐอาหรับอียิปต์ในโอกาสเข้ารับตําแหน่งอย่างเป็นทางการ ชื่นชมความสัมพันธ์อันแน่นแฟ้นระหว่างไทยกับอียิปต์ที่มีมาอย่างยาวนานกว่า 67 ปี และมีความใกล้ชิดกันในหลาย ๆ ด้าน โดยเฉพาะอย่างยิ่งด้านการศึกษา นายกรัฐมนตรีเชื่อมั่นว่า เอกอัครราชทูตอียิปต์ฯ จะมีบทบาทสําคัญในการส่งเสริมและผลักดันให้เกิดความร่วมมือในสาขาที่เป็นประโยชน์ร่วมกันอย่างเป็นรูปธรรม ยืนยันรัฐบาลไทยพร้อมให้ความร่วมมือและสนับสนุนการทํางานของเอกอัครราชทูตอียิปต์ฯ เพื่อสานต่อความร่วมมือระหว่างกันอย่างเต็มที่
เอกอัครราชทูตอียิปต์ฯ ขอบคุณนายกรัฐมนตรีที่สละเวลาให้เข้าพบ ยินดีที่ได้ดํารงตําแหน่งเอกอัครราชทูตประจําประเทศไทย พร้อมทั้งชื่นชมความสัมพันธ์อันดีระหว่างกันที่มีมาอย่างยาวนาน ยืนยันพร้อมสานต่อและส่งเสริมความสัมพันธ์ระหว่างกันให้ใกล้ชิดมากขึ้นในทุกมิติ โดยเฉพาะด้านการค้าและการลงทุน นอกจากนี้ เอกอัครราชทูตอียิปต์ฯ ชื่นชมการบริหารจัดการสถานการณ์โควิด-19 ของไทยที่มีประสิทธิภาพและเป็นที่ยอมรับ โดยทั้งสองฝ่ายเห็นพ้องเพิ่มพูนความร่วมมือในทุกด้านที่มีศักยภาพภายหลังสถานการณ์โควิด-19 คลี่คลาย
ทั้งสองฝ่ายเชื่อมั่นว่า ไทย-อียิปต์ ยังมีศักยภาพที่จะขยายความร่วมมือด้านการค้าและการลงทุนระหว่างกันได้อีกมาก โดยใช้ประโยชน์จากที่ตั้งของทั้งสองประเทศเพื่อเป็นประตูเชื่อมไปยังประเทศอื่น ๆ ในภูมิภาค โดยนายกรัฐมนตรีขอให้รัฐบาลอียิปต์ช่วยดูแลและอํานวยความสะดวกให้แก่ภาคเอกชนไทยที่เข้าไปลงทุนในอียิปต์ พร้อมทั้งเชิญชวนให้ภาคเอกชนอียิปต์เข้ามาลงทุนในไทยมากขึ้น โดยเฉพาะในพื้นที่เขตพัฒนาพิเศษภาคตะวันออก(EEC) รัฐบาลไทยพร้อมสนับสนุนให้นักลงทุนไทยเข้าไปลงทุนในอียิปต์มากขึ้น ในสาขาที่ไทยมีความเชี่ยวชาญและสอดคล้องกับความต้องการของอียิปต์เช่นกัน
นอกจากนี้ ทั้งสองฝ่ายได้หารือในประเด็นความร่วมมือสําคัญอื่น ๆ ร่วมกัน อาทิ ด้านการศึกษา นายกรัฐมนตรีขอบคุณรัฐบาลอียิปต์ที่ดูแลและอํานวยความสะดวกให้แก่นักเรียนไทยในช่วงสถานการณ์โควิด-19 ตลอดจนสนับสนุนทุนการศึกษาให้แก่นักเรียนไทยมุสลิมอย่างต่อเนื่อง ด้านการท่องเที่ยว ไทยและอียิปต์ต่างได้รับผลกระทบจากสถานการณ์โควิด-19 จึงเห็นพ้องขยายความร่วมมือด้านการท่องเที่ยวระหว่างกันมากขึ้นซึ่งจะต้องมีการป้องกันควบคุมโรคควบคู่ไปด้วย โดยไทยพร้อมให้มีการแลกเปลี่ยนความรู้และประสบการณ์ด้านการจัดการท่องเที่ยวแบบ New Normal ของไทยแก่อียิปต์
รัฐบาลไทย-ข่าวทำเนียบรัฐบาล-นายกรัฐมนตรีขอบคุณทุกฝ่ายที่ร่วมกันผลักดันให้มีการฉีดวัคซีนโควิด-19 ในประเทศไทยด้วยความเรียบร้อย
วันอังคารที่ 2 มีนาคม 2564
นายกรัฐมนตรีขอบคุณทุกฝ่ายที่ร่วมกันผลักดันให้มีการฉีดวัคซีนโควิด-19 ในประเทศไทยด้วยความเรียบร้อย
นายกรัฐมนตรีขอบคุณทุกฝ่ายที่ร่วมกันผลักดันให้มีการฉีดวัคซีนโควิด-19 ในประเทศไทยด้วยความเรียบร้อย
วันนี้ (2 มีนาคม 2564) เวลา 12.30 น. ณ ตึกสันติไมตรี ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกล่าวขอบคุณเจ้าหน้าที่ทุกคนที่เกี่ยวข้องที่ปฏิบัติงานอย่างเสียสละจนสามารถผลักดันให้มีการฉีดวัคซีนโควิด-19 ในประเทศไทยด้วยความเรียบร้อย พร้อมยืนยันไม่มีการกักตุนวัคซีนโควิด-19 เพื่อฉีดให้แก่บุคคลแขกระดับ VIP ก่อน โดยจะเป็นหน้าที่ของคณะกรรมการประจําจังหวัด ที่จะดําเนินการกระจายวัคซีนโควิด-19 อย่างเป็นธรรมและโปร่งใส ต้องเป็นไปตามแผนที่กําหนด โดยเฉพาะประชาชนในกลุ่มเสี่ยง บุคลากรทางการแพทย์ และในพื้นที่ท่องเที่ยว ทั้งนี้ อาจจะมีปัญหาบ้างในระยะแรก เนื่องจากวัคซีนยังมีจํานวนจํากัด แต่วันนี้ได้มีการจัดเตรียมงบประมาณเพิ่มเติมเพื่อจัดหาวัคซีนเพิ่มเติมให้เพียงพอแก่ประชาชนที่มีความจําเป็นต้องฉีดร้อยละ 60 ของประเทศ
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บสย.-มธ. เสริมแกร่งงานวิชาการ ร่วมกันเปิดหลักสูตรด้านการเงิน การบริหารการเงิน และการจัดการทางธุรกิจ ให้แก่นักศึกษาและประชาชนทั่วไป
วันศุกร์ที่ 12 มีนาคม 2564
บสย.-มธ. เสริมแกร่งงานวิชาการ ร่วมกันเปิดหลักสูตรด้านการเงิน การบริหารการเงิน และการจัดการทางธุรกิจ ให้แก่นักศึกษาและประชาชนทั่วไป
บสย.-มธ. ร่วมลงนามบันทึกข้อตกลงความร่วมมือทางวิชาการ ผนึกความเข้มแข็งระหว่างสถาบันการศึกษา กับ บสย. ซึ่งเป็นสถาบันการเงินเฉพาะกิจของรัฐ ทําหน้าที่ช่วยเหลือวิสาหกิจขนาดกลางและขนาดย่อม (SMEs) ผ่านการค้ําประกันสินเชื่อ
บสย.-มธ. เสริมแกร่งงานวิชาการ ร่วมกันเปิดหลักสูตรด้านการเงิน การบริหารการเงิน และการจัดการทางธุรกิจ ให้แก่นักศึกษาและประชาชนทั่วไป
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วย ผู้ช่วยศาสตราจารย์ ดร.ศุภชัย ศรีสุชาติ คณบดี คณะเศรษฐศาสตร์ มหาวิทยาลัยธรรมศาสตร์ ร่วมลงนามบันทึกข้อตกลงความร่วมมือทางวิชาการ ผนึกความเข้มแข็งระหว่างสถาบันการศึกษา กับ บสย. ซึ่งเป็นสถาบันการเงินเฉพาะกิจของรัฐ ทําหน้าที่ช่วยเหลือวิสาหกิจขนาดกลางและขนาดย่อม (SMEs) ผ่านการค้ําประกันสินเชื่อ
เพื่อร่วมกันสร้างทรัพยากรมนุษย์ให้มีคุณค่า และเป็นการใช้จุดแข็งของทั้งสองสถาบันโดยคณะเศรษฐศาสตร์ ม.ธรรมศาสตร์ ถือเป็นสถาบันการศึกษาชั้นนําที่มีคณาจารย์ผู้ทรงคุณวุฒิที่มีความรู้ ความสามารถ และผลิตนักศึกษา ซึ่งจะเป็นบุคลากรที่เป็นกําลังสําคัญของประเทศ ในขณะที่ บสย. เป็นองค์กรรัฐวิสาหกิจที่ทําหน้าที่ช่วยเหลือวิสาหกิจขนาดกลางและขนาดย่อม (SMEs) ผ่านกลไกการค้ําประกันสินเชื่อ สร้างความเชื่อมั่นให้กับสถาบันการเงินในการอนุมัติสินเชื่อมากขึ้น ช่วยให้ผู้ประกอบการ SMEs ที่มีศักยภาพ แต่ขาดหลักประกัน หรือหลักประกันไม่เพียงพอ ให้ได้รับวงเงินที่เพียงพอกับความต้องการ
ความร่วมมือในครั้งนี้มีวัตถุประสงค์ร่วมกัน ในการเสริมสร้างความเชี่ยวชาญเฉพาะด้านให้แก่นักศึกษาและบุคคลทั่วไป คณะเศรษฐศาสตร์ ธรรมศาสตร์ และ บสย. จึงร่วมกันออกแบบหลักสูตรให้สอดคล้องกับความเชี่ยวชาญหรือประสบการณ์ที่สั่งสมมาของ บสย. และพันธมิตร โดยมุ่งมั่นให้เกิดการผลิตผลงานวิชาการที่ตอบโจทย์ธุรกิจ รวมทั้งสร้างเสริมประสบการณ์จริงทางธุรกิจให้แก่นักศึกษาผ่านการฝึกงาน การดูงาน ที่ บสย. และผู้ประกอบการ SMEs อีกทั้งยังร่วมสนับสนุนให้นักศึกษาทําโครงการวิชาการส่งเสริมธุรกิจ เพื่อสร้างอาชีพให้แก่ตนเองเพื่อการเติบโตที่ยั่งยืน โดยคาดว่าจะสามารถเปิดหลักสูตรการเรียนการสอนตั้งแต่เดือนพฤษภาคม 2564 นี้เป็นต้นไป
รัฐบาลไทย-ข่าวทำเนียบรัฐบาล-กรุงไทย ร่วมกับ TFEX พัฒนาบริการ USD Futures on Blockchain เสริมแกร่ง SME ไทยในการค้าโลก
วันพุธที่ 3 มีนาคม 2564
กรุงไทย ร่วมกับ TFEX พัฒนาบริการ USD Futures on Blockchain เสริมแกร่ง SME ไทยในการค้าโลก
กรุงไทย และ TFEX พัฒนาบริการแลกดอลลาร์รายวัน สําหรับผู้ซื้อขาย USD Futures (USD Futures on Blockchain) เชื่อมภาคธนาคารและตลาดทุนเข้าด้วยกันผ่านเทคโนโลยี Blockchain ครั้งแรกในประเทศไทย มุ่งหวังให้ผู้ประกอบการ SMEs ใช้ป้องกันความเสี่ยงจากอัตราแลกเปลี่ยน
นายรวินทร์ บุญญานุสาสน์ รองกรรมการผู้จัดการใหญ่ ธนาคารกรุงไทย ร่วมกับ ดร.รินใจ ชาครพิพัฒน์ กรรมการผู้จัดการ บมจ.ตลาดสัญญาซื้อขายล่วงหน้า (ประเทศไทย) หรือ TFEX พัฒนาบริการแลกดอลลาร์รายวัน สําหรับผู้ซื้อขาย USD Futures (USD Futures on Blockchain) เชื่อมภาคธนาคารและตลาดทุนเข้าด้วยกันผ่านเทคโนโลยี Blockchain ครั้งแรกในประเทศไทย มุ่งหวังให้ผู้ประกอบการ SMEs ใช้ป้องกันความเสี่ยงจากอัตราแลกเปลี่ยน ลดความผันผวนของค่าเงิน เพื่อสร้างความแข็งแกร่งและเพิ่มขีดความสามารถการแข่งขันกับ ตปท. อย่างยั่งยืน โดยมี ดร.วชิรา อารมย์ดี ผู้ช่วยผู้ว่าการ สายตลาดการเงิน ธนาคารแห่งประเทศไทย ร่วมแสดงความยินดี ณ ตลาดหลักทรัพย์แห่งประเทศไทย ถนนรัชดาภิเษก
ดร.รินใจ ชาครพิพัฒน์ กล่าวว่า “ประเทศไทยกําลังเผชิญกับภาวะการชะลอตัวของเศรษฐกิจโลก ที่เกิดขึ้นทั้งจากสงครามการค้าและสถานการณ์การแพร่ระบาดของไวรัสโควิด-19 ผู้ประกอบการ SMEs ที่ดําเนินธุรกิจด้านการนําเข้าและส่งออก หากไม่มีเครื่องมือในการบริหารจัดการความเสี่ยงจากอัตราแลกเปลี่ยนที่ดี อาจส่งผลกระทบต่อการดําเนินธุรกิจได้ ซึ่งSMEs ส่วนใหญ่ในประเทศไทย ยังไม่สามารถเข้าถึงแหล่งเงินทุนและเครื่องมือจัดการความเสี่ยงด้านอัตราแลกเปลี่ยน TFEX และธนาคารกรุงไทย จึงมุ่งสนับสนุนผู้ประกอบการกลุ่มดังกล่าว ให้มีทางเลือกในการบริหารจัดการความเสี่ยงจากค่าเงินที่มีประสิทธิภาพและสามารถเข้าถึงได้ ผ่านการทําธุรกรรมซื้อหรือขายสัญญาซื้อขายดอลลาร์ล่วงหน้า (USD Futures) ใน TFEX เพื่อล็อคอัตราแลกเปลี่ยนไว้เป็นการล่วงหน้า แล้วสามารถแลกเปลี่ยนเงินดอลลาร์กับธนาคารกรุงไทยได้ทุกวันทําการ”
นายรวินทร์ บุญญานุสาสน์ เปิดเผยว่า “บริการแลกดอลลาร์รายวัน USD Futures on Blockchain นับเป็นการเชื่อมภาคธนาคารและตลาดทุนเข้าด้วยกันผ่านนวัตกรรม Blockchain เป็นครั้งแรกในประเทศไทย เพื่อช่วยให้ผู้ประกอบการ SMEs มีทางเลือกในการบริหารความเสี่ยงด้านค่าเงิน โดยสามารถล็อคอัตราแลกเปลี่ยนเพื่อให้ผู้ส่งออกหรือนําเข้า มีต้นทุนโดยรวมของอัตราแลกเปลี่ยนคงที่เสมอ เพื่อป้องกันผลกระทบจากความเคลื่อนไหวของอัตราแลกเปลี่ยน โดยผู้ประกอบการ SMEs สามารถเปิดบัญชีเงินฝากสกุลต่างประเทศ (FCD) ธนาคารกรุงไทย เพื่อรองรับการรับและตัดเงินจากบริการ และทํารายการแลกเงินด้วยตนเองผ่าน www.jedi.krungthai.com ซึ่งธนาคารเชื่อมั่นว่า บริการส่งมอบดอลลาร์จาก USD Futures โดยใช้เทคโนโลยี Blockchain เป็นหนึ่งในนวัตกรรมที่ธนาคารกรุงไทย และตลาด TFEX มุ่งมั่นพัฒนาร่วมกันแบบ Total Solution เพื่อตอบโจทย์ผู้ใช้ USD Futures ในการป้องกันความเสี่ยงให้แก่ผู้ประกอบการไทยที่ปัจจุบันประสบปัญหาจากค่าเงินบาทที่ผันผวน”
สําหรับผู้สนใจใช้บริการดังกล่าวสามารถติดต่อสอบถามรายละเอียดได้ที่ Krungthai Corporate FX Sales 0-2208-4646หรือ ตลาดสัญญาซื้อขายล่วงหน้า (ประเทศไทย) โทร. 0-2009-9999 และดูรายละเอียดผลิตภัณฑ์เพิ่มเติมได้ที่ https://www.youtube.com/watch?v=1uaLI8GWOLI&feature=youtu.be
รัฐบาลไทย-ข่าวทำเนียบรัฐบาล-รองปลัดฯ ดีอีเอส ร่วมเวทีเสวนา ปตท.สผ.จับมือ นิด้า - ดีป้า  หัวข้อ “Digital Citizen Strategy and National Policy” หนุนขับเคลื่อนองค์กรด้วยดิจิทัล
วันพุธที่ 3 มีนาคม 2564
รองปลัดฯ ดีอีเอส ร่วมเวทีเสวนา ปตท.สผ.จับมือ นิด้า - ดีป้า  หัวข้อ “Digital Citizen Strategy and National Policy” หนุนขับเคลื่อนองค์กรด้วยดิจิทัล
รองปลัดฯ ดีอีเอส ร่วมเวทีเสวนา ปตท.สผ.จับมือ นิด้า - ดีป้า  หัวข้อ “Digital Citizen Strategy and National Policy” หนุนขับเคลื่อนองค์กรด้วยดิจิทัล
เมื่อวันที่3มีนาคม2564นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคมเป็นประธานในพิธีเปิดหลักสูตรอบรมโครงการDigital Citizen Bootcamp PTTEP x NIDAx depaและร่วมให้ความรู้สานเสวนา(Panel Expert Talk)ร่วมกับประธานเจ้าหน้าที่บริหารบริษัทปตท.สํารวจและผลิตปิโตรเลียมจํากัด(มหาชน)หรือ(ปตท.สผ.)และอธิการบดีสถาบันบัณฑิตพัฒนบริหารศาสตร์ ในหัวข้อ“Digital Citizen Strategy and National Policy”ซึ่งเป็นความร่วมมือระหว่างปตท.สผ.คณะรัฐประศาสนศาสตร์ สถาบันบัณฑิตพัฒนบริหารศาสตร์(นิด้า)และสํานักงานส่งเสริมเศรษฐกิจดิจิทัล(ดีป้า) ด้วยคํานึงถึงสภาวการณ์ปัจจุบันเทคโนโลยีดิจิทัลเข้ามามีบทบาทในการเปลี่ยนแปลง สร้างโอกาสและความท้าทายใหม่ๆให้กับองค์กรในทุกระดับ รวมทั้งเพื่อเพิ่มขีดความสามารถในการแข่งขันให้สอดคล้องกับวิสัยทัศน์ขององค์กรบุคลากรจําเป็นต้องมีคุณสมบัติพร้อมที่จะสอดรับการพัฒนาของเทคโนโลยีในการนี้มีผู้ร่วมฟังในงานกว่า100คนณศูนย์เอนเนอร์ยีคอมเพล็กซ์อาคารA ชั้น35
************
รัฐบาลไทย-ข่าวทำเนียบรัฐบาล-การประกาศผลการคัดกรองคุณสมบัติสำหรับประชาชนกลุ่มผู้ที่ต้องการความช่วยเหลือเป็นพิเศษ
วันพุธที่ 3 มีนาคม 2564
การประกาศผลการคัดกรองคุณสมบัติสําหรับประชาชนกลุ่มผู้ที่ต้องการความช่วยเหลือเป็นพิเศษ
ความคืบหน้าการคัดกรองคุณสมบัติสําหรับประชาชนกลุ่มผู้ที่ต้องการความช่วยเหลือเป็นพิเศษที่ลงทะเบียนเข้าร่วมโครงการเราชนะ ระหว่างวันที่ 15 – 21 ก.พ.2564 สามารถตรวจสอบสถานะการคัดกรองคุณสมบัติได้ทางเว็บไซต์ www.เราชนะ.com ได้ตั้งแต่วันนี้เป็นต้นไป
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ความคืบหน้าการคัดกรองคุณสมบัติสําหรับประชาชนกลุ่มผู้ที่ต้องการความช่วยเหลือเป็นพิเศษที่ลงทะเบียนเข้าร่วมโครงการเราชนะ (โครงการฯ) ระหว่างวันที่ 15 – 21 กุมภาพันธ์ 2564 ประชาชนกลุ่มดังกล่าวสามารถตรวจสอบสถานะการคัดกรองคุณสมบัติได้ทางเว็บไซต์ www.เราชนะ.com ได้ตั้งแต่วันนี้เป็นต้นไป โดยจะได้รับวงเงินสิทธิ์ครั้งแรกจํานวน 4,000 บาท ในวันที่ 5 มีนาคม 2564 และสามารถใช้จ่ายวงเงินสิทธิ์ดังกล่าวผ่านบัตรประจําตัวประชาชนแบบอเนกประสงค์ (Smart Card) ผ่านผู้ประกอบการร้านค้าและผู้ให้บริการที่เข้าร่วมโครงการฯ
สําหรับประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและสละสิทธิ์ด้วยเหตุผล “ไม่มีสมาร์ทโฟน” และได้มาลงทะเบียนในช่องทางเดียวกันกับประชาชนกลุ่มผู้ที่ต้องการความช่วยเหลือเป็นพิเศษ ระหว่างวันที่ 15 – 21 กุมภาพันธ์ 2564 จะสามารถทราบผลการคัดกรองคุณสมบัติได้ในวันที่ 11 มีนาคม 2564 และจะมีการโอนวงเงินสิทธิ์ให้กับผู้ที่ผ่านการคัดกรองคุณสมบัติในวันที่ 12 มีนาคม 2564 เนื่องจากอยู่ระหว่างดําเนินการตรวจสอบความถูกต้องในฐานข้อมูลของผู้ขอสละสิทธิ์ดังกล่าว
ทั้งนี้ ความคืบหน้าของโครงการฯ ณ วันที่ 3 มีนาคม 2564 มีดังนี้ 1) ประชาชนกลุ่มผู้ที่ต้องการความช่วยเหลือเป็นพิเศษที่ลงทะเบียนเข้าร่วมโครงการฯ ระหว่างวันที่ 15 – 21 กุมภาพันธ์ 2564 และผ่านการคัดกรองคุณสมบัติแล้ว จํานวน 0.5 ล้านคน 2) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 33,561.6 ล้านบาท และ 3) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว มีจํานวนมากกว่า 16.3 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 37,162.5 ล้านบาท ทําให้มีผู้ได้รับสิทธิ์โครงการฯ รวมทั้งสิ้นจํานวน 30.5 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 70,724.1 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จํานวนทั้งสิ้นมากกว่า 1.1 ล้านกิจการ โดยจังหวัดที่มีผู้ใช้วงเงินสิทธิ์สูงสุด 5 ลําดับ ได้แก่ กรุงเทพมหานคร นครราชสีมา อุบลราชธานี ขอนแก่น และเชียงใหม่
สํานักงานเศรษฐกิจการคลัง
โทร. 0 2273 9020 ต่อ 3250 3423 3424 3425 3427 3429 3430 3431 และ 3444 (เฉพาะวันและเวลาราชการ)
Call Center ธนาคารกรุงไทย จํากัด (มหาชน) โทร. 0 2111 1122
รัฐบาลไทย-ข่าวทำเนียบรัฐบาล-ไฟเขียว! เลื่อนวันสอบ อำนวยความสะดวกนักเรียน
วันพฤหัสบดีที่ 4 มีนาคม 2564
ไฟเขียว! เลื่อนวันสอบ อํานวยความสะดวกนักเรียน
...
จากกระแสข่าวนักเรียนชั้น ม.6#Dek64เรียกร้องให้กระทรวงศึกษาธิการ เลื่อนวันสอบต่าง ๆ เพื่อใช้ผลสอบคัดเลือกเข้าศึกษาต่อในระดับอุดมศึกษาหรือ TCAS เนื่องจากหลายวันซ้อนทับกับวันสําคัญที่มีอยู่
และการเรียนออนไลน์ทําให้ได้เนื้อหาวิชาไม่เต็มที่
.
กรณี วันสอบ ONET ตรงกับวัน เลือกตั้งท้องถิ่น ในวันอาทิตย์ที่ 28 มี.ค.64 นั้น ทาง สพฐ. เห็นควรให้เลื่อนการสอบ เพื่อให้นักเรียนได้ใช้สิทธิ์เลือกตั้งท้องถิ่น
.
ส่วนการสอบ GAT-PAT ช่วงวันที่ 20-23 มี.ค.64 ที่ตรงกับวันสอบปลายภาคของบางโรงเรียน ทางโรงเรียนสามารถกําหนดวันให้ไม่ตรงกับวันสอบ GAT-PAT เองได้ โดยไม่ต้องขออนุญาตจากหน่วยงานต้นสังกัด
.
สําหรับนักเรียนที่กังวลว่าความรู้ที่ได้จากการเรียนออนไลน์จะไม่เพียงพอนั้น ทางโรงเรียนต้องเลือกใช้รูปแบบการสอนที่เหมาะกับบริบทของโรงเรียนและความพร้อมของผู้เรียน โดยไม่อาจเลื่อนการสอบได้ เพราะจะกระทบต่อขั้นตอนการคัดเลือกเข้าเรียนต่อในระดับมหาวิทยาลัย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“บอกดิน” ให้รัฐช่วยสำรวจที่ดินเพื่อออกโฉนด
วันจันทร์ที่ 15 มีนาคม 2564
“บอกดิน” ให้รัฐช่วยสํารวจที่ดินเพื่อออกโฉนด
...
ข่าวดีสําหรับประชาชนที่มีที่ดิน แต่ไม่มีเอกสารสิทธิ หรือมี ส.ค.1/ น.ส.3/ น.ส.3ก และต้องการให้ภาครัฐเข้าไปช่วยจัดการที่ดินให้ถูกต้องตามกฎหมาย วันนี้สามารถแจ้งข้อมูลที่ดินของตนเองได้ง่าย ๆ แล้วครับ
.
เพียงใช้สมาร์ทโฟนที่เชื่อมต่อระบบอินเทอร์เน็ต แจ้งข้อมูลและแชร์ตําแหน่งที่ดิน ผ่าน 4 ช่องทาง ดังนี้
1.เว็บไซต์https://bokdin2.dol.go.th
2.LINE Official Account @teedin คลิกเมนู “บอกดิน”
3.Mobile Application “SMARTLANDS” คลิกเมนู “บอกดิน”
4.สแกนเข้าระบบบน “บัตรบอกดิน” ที่สํานักงานที่ดิน 461 แห่งทั่วประเทศ
จากนั้น กรอกข้อมูลส่วนตัว และแนบหลักฐานในที่ดิน (ถ้ามี) แล้วกดส่งข้อมูล
.
เพียงเท่านี้ กรมที่ดินจะเร่งตรวจสอบ รวบรวมข้อเท็จจริง หลักฐานต่าง ๆ และแจ้งกลับให้เราทราบว่าจะมีวิธีดําเนินการอย่างไร มีข้อจํากัดในเงื่อนไขกฎหมายหรือปัญหาเขตพื้นที่อย่างไร เพื่อสร้างความเข้าใจและช่วยเหลือประชาชนที่ประสบปัญหาเรื่องที่ดินโดยเร็วที่สุด
.
สอบถามข้อมูลเพิ่มเติมได้ที่ Call Center กรมที่ดิน 0-2141-5555 ตลอด 24 ชม.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลเตรียมมาตรการหนุนประชาชน เดินทางท่องเที่ยวเทศกาลสงกรานต์ หยุดยาว 6 วัน เสนอ ครม. อนุมัติทัวร์เที่ยวไทย-เราเที่ยวด้วยกันเฟส 3
วันจันทร์ที่ 22 มีนาคม 2564
รัฐบาลเตรียมมาตรการหนุนประชาชน เดินทางท่องเที่ยวเทศกาลสงกรานต์ หยุดยาว 6 วัน เสนอ ครม. อนุมัติทัวร์เที่ยวไทย-เราเที่ยวด้วยกันเฟส 3
รัฐบาลเตรียมมาตรการหนุนประชาชนเดินทางท่องเที่ยวเทศกาลสงกรานต์ หยุดยาว 6 วัน เสนอ ครม. อนุมัติทัวร์เที่ยวไทย-เราเที่ยวด้วยกันเฟส 3
วันที่ 22 มี.ค. 64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า แม้ศูนย์บริหารสถานการณ์โควิด-19 หรือ ศบค. จะขอความร่วมมือในช่วงเทศกาลสงกรานต์ งดสาดน้ํา ประแป้ง จัดคอนเสิร์ต ปาร์ตี้โฟม เพื่อป้องกันการแพร่ระบาดของโรคโควิด-19 แต่รัฐบาลยังสนับสนุนให้ประชาชนออกเดินทางท่องเที่ยว รวมถึงอํานวยความสะดวกในการเดินทางกลับภูมิลําเนาในช่วงเทศกาลสงกรานต์ โดยสงกรานต์ปี 2564 รัฐบาลยังกําหนดให้วันที่ 12 เม.ย. เป็นวันหยุดราชการกรณีพิเศษ ซึ่งเมื่อรวมกับวันเสาร์-อาทิตย์ จึงทําให้สงกรานต์ปีนี้ มีวันหยุดยาว 6 วันรวด ตั้งแต่วันที่ 10 - 15 เม.ย. เพื่อให้ประชาชนได้ออกเดินทางท่องเที่ยว เป็นการมอบความสุขให้ประชาชนในช่วงเทศกาลปีใหม่ไทย
น.ส.ไตรศุลี กล่าวว่า สําหรับมาตรการกระตุ้นการท่องเที่ยว นายพิพัฒน์ รัชกิจประการ รมว.การท่องเที่ยวและกีฬา และการท่องเที่ยวแห่งประเทศไทย (ททท.) ได้หารือเพื่อกําหนดโครงการรับรองการท่องเที่ยวในช่วงสงกรานต์อย่างต่อเนื่อง โดย ททท. ได้ออกหลายแคมเปญ เพื่อส่งเสริมการท่องเที่ยวในประเทศ ขณะที่ รมว.ท่องเที่ยวและกีฬา เตรียมเสนอคณะรัฐมนตรี (ครม.) พิจารณาโครงการต่าง ๆ ไม่ว่าจะเป็น โครงการทัวร์เที่ยวไทย สนับสนุนการสมทบเงินให้ประชาชนรับสิทธิเพื่อเดินทางท่องเที่ยว รวมถึงโครงการเราเที่ยวด้วยกัน เฟส 3 ภายหลังที่ประชุม ครม. มีมติให้นํากลับไปทบทวน อุดช่อง ป้องกันการทุจริต โดยกระทรวงการท่องเที่ยวและกีฬา คาดว่า ทั้ง 2 โครงการจะเสนอที่ประชุม ครม. ได้ในเร็ว ๆ นี้
“รัฐบาลไม่ได้มีมาตรการจํากัดการเดินทางในช่วงเทศกาลสงกรานต์ แต่สนับสนุนให้ประชาชนเดินทางท่องเที่ยวตามแบบชีวิตวิถีใหม่ หรือ new normal พร้อมอํานวยความสะดวกในการเดินทางกลับภูมิลําเนา เพื่อพบปะครอบครัว รดน้ําดําหัว ขอพรผู้ใหญ่ สืบสานประเพณีปีใหม่ไทย โดยหวังให้ช่วงสงกรานต์ปีนี้ ซึ่งมีวันหยุดยาวรวม 6 วัน เกิดการจับจ่ายใช้สอย เม็ดเงินหมุนเวียนในระบบเศรษฐกิจ และเชื่อว่า มาตรการกระตุ้นการท่องเที่ยว และมาตรการกระตุ้นการใช้จ่ายที่กําลังดําเนินการอยู่ ไม่ว่าจะเป็น โครงการเราชนะ โครงการ ม.33 เรารักกัน ฯลฯ จะตอบโจทย์ประชาชนเป็นอย่างดี ในช่วงเทศกาลสงกรานต์ที่กําลังจะมาถึง” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-“อิทธิพล” นั่งประธานฯ คณะอนุฯ CPTPP ด้านพาณิชย์อิเล็กทรอนิกส์ เร่งศึกษาประเมินความพร้อมของไทย
วันพฤหัสบดีที่ 25 มีนาคม 2564
“อิทธิพล” นั่งประธานฯ คณะอนุฯ CPTPP ด้านพาณิชย์อิเล็กทรอนิกส์ เร่งศึกษาประเมินความพร้อมของไทย
“อิทธิพล” นั่งประธานฯ คณะอนุฯ CPTPP ด้านพาณิชย์อิเล็กทรอนิกส์ เร่งศึกษาประเมินความพร้อมของไทย
เมื่อวันที่ 25 มีนาคม 2564 นายอิทธิพล คุณปลื้ม รัฐมนตรีว่าการกระทรวงวัฒนธรรม และรักษาการรัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุมคณะอนุกรรมการขับเคลื่อนการดําเนินการตามมติคณะรัฐมนตรีเกี่ยวกับเรื่อง CPTPP ด้านพาณิชย์อิเล็กทรอนิกส์ ครั้งที่ 1/2564 โดยมีนายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม พร้อมด้วย นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เข้าร่วมการประชุม ณ ห้องประชุม MDES 1 ชั้น 9 สํานักงานปลัดกระทรวงดิจิทัลเพื่อเศรษฐกิจและสังคม ในการนี้ที่ประชุมได้พิจารณาวาระสําคัญ เรื่องการประเมินความพร้อม และแผนการดําเนินการเพื่อปรับตัวตามข้อสังเกตของคณะกรรมาธิการวิสามัญพิจารณาศึกษาผลกระทบจากการเข้าร่วมความตกลง CPTPP ในประเด็นด้านพาณิชย์อิเล็กทรอนิกส์ ทั้งนี้ คณะอนุกรรมการด้านพาณิชย์อิเล็กทรอนิกส์ เป็น 1 ใน 8 คณะอนุกรรมการฯ แต่งตั้งขึ้นเพื่อให้หน่วยงานที่เกี่ยวข้องร่วมกันประเมินความพร้อมของไทย และจัดทําแผนงานการปรับตัวตามผลการศึกษาของคณะกรรมาธิการวิสามัญพิจารณาศึกษาผลกระทบจากการเข้าร่วม CPTPP และให้เสนอแผนงานฯ ต่อที่ประชุม คณะกรรมการนโยบายเศรษฐกิจระหว่างประเทศ (กนศ.) เพื่อประมวลความพร้อมหรือไม่พร้อมของประเทศไทยในประเด็นต่างๆ และพิจารณานําเสนอ ครม. ให้ทันภายใน 90 วัน หรือภายในกลางเดือนเมษายนนี้ ตามมติที่ประชุม ครม. เมื่อวันที่ 5 กุมภาพันธ์ 2564
************************
รัฐบาลไทย-ข่าวทำเนียบรัฐบาล-สธ.เผย อสม.พร้อม บอกต่อเรื่องวัคซีนโควิด 1
วันพุธที่ 3 มีนาคม 2564
สธ.เผย อสม.พร้อม บอกต่อเรื่องวัคซีนโควิด 1
กระทรวงสาธารณสุข เผย อสม.พร้อมสื่อสารให้ความรู้เรื่องวัคซีนโควิด 19 กับคนในชุมชนช่วยเหลือประชาชนที่ไม่มีสมาร์ทโฟน เชิญชวนลงทะเบียนผ่านแอปพลิเคชันไลน์ “หมอพร้อม” รายงานอาการไม่พึงประสงค์ และแจ้งเตือนนัดหมายรับวัคซีนเข็มที่ 2
วันนี้ (3 มีนาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า กระทรวงสาธารณสุข โดยกรมสนับสนุนบริการสุขภาพ ได้ประชุมทางไกลร่วมกับ อสม.ทั่วประเทศ เมื่อวันที่ 25 กุมภาพันธ์ ที่ผ่านมา เพื่อเตรียมความพร้อมอาสาสมัครสาธารณสุข (อสม.) ซึ่งมีจํานวน 1 ล้าน 5หมื่นคนทั่วประเทศ ลงพื้นที่บอกต่อสื่อสารทําความเข้าใจเกี่ยวกับวัคซีนโควิด 19 โดยให้ความรู้วัคซีนโควิด 19 ผ่านสื่อและชุดข้อมูล, สํารวจ คัดกรองกลุ่มเป้าหมาย, เชิญชวนประชาชนลงทะเบียน “หมอพร้อม” เพื่อรายงานติดตามอาการไม่พึงประสงค์หลังการฉีดวัคซีน และแจ้งเตือนนัดหมายรับวัคซีนเข็มที่ 2 ช่วยเหลือประชาชนที่ไม่มีสมาร์ทโฟน ด้วยการลงทะเบียนผ่านโทรศัพท์ของลูกหลานในครอบครัว หรือของ อสม. และรวบรวมรายงานติดตามอาการไม่พึงประสงค์ส่งต่อไปยัง รพ.สต.และรพ.ชุมชน
นายแพทย์ธเรศ กล่าวต่อว่า ขอขอบคุณ อสม. ที่เป็นกําลังสําคัญ ช่วยระบบสาธารณสุขไทยต่อสู้กับโรคโควิด 19 เคาะประตูบ้าน กว่า 15 ล้านหลังคาเรือน ให้ความรู้ ดูแลประชาชน ติดตามผู้สัมผัสเพื่อนําเข้าสู่ระบบกักกันโรคทําให้สถานการณ์โควิด 19 ตลอดช่วงเวลาที่ผ่านมาดีขึ้น สามารถควบคุมโรคได้ สําหรับในช่วงนี้ที่มีการเริ่มฉีดวัคซีนโควิด 19 ให้แก่กลุ่มเป้าหมาย ขอให้ อสม. ช่วยสื่อสารทําความเข้าใจกับคนในชุมชนว่า เมื่อได้รับวัคซีนแล้วยังคงต้องป้องกันตนเองอย่างต่อเนื่อง
นพ.ภานุวัฒน์ ปานเกตุ รองอธิบดีกรมสนับสนุนบริการสุขภาพ กล่าวว่า ภาพรวมทั้งประเทศ อสม. เคาะประตูบ้านให้ความรู้เรื่องวัคซีนโควิด 19 แล้ว จํานวน 323,384 หลังคาเรือน ส่วนพื้นที่ 13 จังหวัดที่เป็นเป้าหมายการได้รับวัคซีนล็อตแรก อสม.ลงพื้นที่เร่งให้ความรู้แล้วจํานวน 297,672 หลังคาเรือน ส่วนข้อมูลภาพรวมทั่วประเทศ อสม.ซึ่งเป็นกลุ่มแรกที่ร่วมปฏิบัติงานในด่านหน้า ได้รับการฉีดแล้ว 117 ราย ยังไม่พบอาการไม่พึงประสงค์ที่รุนแรง
*************************** 3 มีนาคม 2564
รัฐบาลไทย-ข่าวทำเนียบรัฐบาล-สำนักงานการบินพลเรือนแห่งประเทศไทยรายงานผลการตรวจหาเชื้อไวรัส COVID-19 ของพนักงาน
วันพฤหัสบดีที่ 25 มีนาคม 2564
สํานักงานการบินพลเรือนแห่งประเทศไทยรายงานผลการตรวจหาเชื้อไวรัส COVID-19 ของพนักงาน
จากการตรวจโดยวิธี RT-PCR ทางโรงพยาบาลเวิลด์เมดิคอลได้รายงานผลการตรวจว่า เป็นลบทั้งหมด ซึ่งสรุปได้ว่าไม่พบผู้ติดเชื้อเพิ่ม
สํานักงานการบินพลเรือนแห่งประเทศไทย (CAAT) กระทรวงคมนาคม รายงานผลการตรวจเชื้อไวรัส COVID-19 ของพนักงาน ดังนี้
ตามที่พนักงานของ CAAT 1 ราย ตรวจพบการติดเชื้อไวรัส COVID-19 เมื่อวันที่ 17 มีนาคม 2564 และ CAAT ได้ออกมาตรการเพื่อป้องกันการแพร่ระบาดที่เป็นไปตามมาตรฐานของกรมควบคุมโรค กระทรวงสาธารณสุขอย่างต่อเนื่อง โดยกลุ่มผู้สัมผัสใกล้ชิดที่มีความเสี่ยงสูง CAAT ได้สั่งการให้กักตัว 14 วัน ไปก่อนหน้าและอยู่ในความดูแลของหน่วยงานสาธารณสุขในพื้นที่ซึ่งจะต้องถูกบังคับตรวจหาเชื้อ COVID-19 จนกว่าจะได้ผลที่แน่ชัด
ล่าสุด ในวันอังคารที่ 23 มีนาคม 2564 และวันพุธที่ 24 มีนาคม 2564 ที่ผ่านมาซึ่งครบกําหนดตามระยะฟักตัวของเชื้อตามคําแนะนําของเจ้าหน้าที่สาธารณสุข CAAT ได้ดําเนินการตรวจเชิงรุกโดยให้พนักงานกลุ่มความเสี่ยงต่ําของ CAAT ทุกคน รวมถึงแม่บ้านและพนักงานขับรถของสํานักงาน เข้ารับการตรวจหาเชื้อไวรัส COVID-19 ณ หน่วยตรวจชั่วคราวจากโรงพยาบาลเวิลด์เมดิคอล จัดขึ้นในบริเวณลานจอดรถอาคารสํานักงาน ชั้น T ไอทีสแควร์ หลักสี่ ซึ่งเป็นพื้นที่โล่ง อากาศถ่ายเทสะดวก สามารถเว้นระยะห่างได้อย่างเหมาะสม
จากการตรวจโดยวิธี RT-PCR ทางโรงพยาบาลเวิลด์เมดิคอลได้รายงานผลการตรวจว่า เป็นลบทั้งหมด ซึ่งสรุปได้ว่าไม่พบผู้ติดเชื้อเพิ่ม
อย่างไรก็ตาม เพื่อเป็นการรับผิดชอบต่อสังคมและเพื่อเป็นการป้องกันการติดเชื้อในสํานักงานให้มีความรัดกุม CAAT ยังคงให้พนักงานที่ผ่านการตรวจหาเชื้อแล้วต้องปฏิบัติตามมาตรการป้องกันการแพร่ระบาดอย่างเคร่งครัด เพื่อให้เกิดความมั่นใจต่อพนักงานและผู้เกี่ยวข้องทั้งหมด
รัฐบาลไทย-ข่าวทำเนียบรัฐบาล-ดีเดย์ เช็กสิทธิ - ยืนยันตัวตน รับเงิน “ม33เรารักกัน”
วันจันทร์ที่ 15 มีนาคม 2564
ดีเดย์ เช็กสิทธิ - ยืนยันตัวตน รับเงิน “ม33เรารักกัน”
...
เริ่มแล้ววันนี้... กับการเปิดให้ผู้ประกันตนมาตรา 33 ที่ลงทะเบียน โครงการ "ม33เรารักกัน" ตรวจสอบสิทธิผู้ผ่านการคัดกรองคุณสมบัติ โดยสามารถตรวจสอบรายชื่อได้ที่ www.ม33เรารักกัน .com ตั้งแต่วันที่ 15 - 21 มี.ค. 64
.
ผู้ได้รับสิทธิให้ทําการ "ยืนยันตัวตน" ผ่านแอปฯ เป๋าตัง ตั้งแต่บัดนี้ - 31 พ.ค. 64 ส่วนผู้ที่เช็กสิทธิแล้วพบว่า "ไม่ได้รับสิทธิ" สามารถยื่นทบทวนสิทธิ ได้ตั้งแต่วันที่ 15 - 28 มี.ค. 64
.
ส่วนกลุ่มไม่มีสมาร์ทโฟน และฝากผู้อื่นลงทะเบียนให้แต่ไม่สามารถยืนยันตัวตน ผ่านแอปฯ เป๋าตังได้ ขอให้ติดต่อสํานักงานประกันสังคมทุกแห่งทั่วประเทศ เพื่อยืนยันรับสิทธิภายในวันที่ 24 มี.ค. 64
.
สําหรับผู้ไม่มีสมาร์ทโฟนและยังไม่ลงทะเบียน ขอให้นําบัตรประชาชนแบบสมาร์ทการ์ดที่ยังไม่หมดอายุ ไปแสดงตัวตนเพื่อลงทะเบียนรับสิทธิได้ที่ สํานักงานประกันสังคมทุกสาขา ตั้งแต่วันนี้ - 28 มี.ค. 64
.
ผู้ที่ได้รับสิทธิสามารถใช้จ่ายซื้อสินค้าและบริการผ่านร้านค้า/ผู้ประกอบการ/บริการ ในร้านธงฟ้าที่ใช้แอปพลิเคชัน "ถุงเงิน" หรือภายใต้โครงการ "คนละครึ่ง" และโครงการ "เราชนะ" ได้ตั้งแต่วันที่ 22 มี.ค. 64 เป็นต้นไป และสามารถสะสมใช้ได้ถึงวันที่ 31 พ.ค. 64
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. เห็นชอบร่างกฎกระทรวง วีซ่า STV อนุญาตนักท่องเที่ยวเรือสำราญและกีฬาเข้าไทยได้ ถึง 30 ก.ย.นี้
วันพุธที่ 24 มีนาคม 2564
ครม. เห็นชอบร่างกฎกระทรวง วีซ่า STV อนุญาตนักท่องเที่ยวเรือสําราญและกีฬาเข้าไทยได้ ถึง 30 ก.ย.นี้
ครม. เห็นชอบร่างกฎกระทรวง วีซ่า STV อนุญาตนักท่องเที่ยวเรือสําราญและกีฬาเข้าไทยได้ ถึง 30 ก.ย.นี้
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 23 มีนาคม 2564 ว่า เนื่องจากสถานการณ์การแพร่ระบาดของโรคโควิด-19 ของโลกมีแนวโน้มที่ดีขึ้น และหลายประเทศทั่วโลก เริ่มมีการฉีดวัคซีนป้องโควิด-19 แล้ว ดังนั้น เพื่อเป็นการเร่งฟื้นฟูเศรษฐกิจโดยการกระตุ้นการท่องเที่ยวจากนักท่องเที่ยวต่างชาติ ครม. จึงมีเห็นชอบร่างประกาศกระทรวงมหาดไทย เรื่อง การอนุญาตให้คนต่างด้าวบางจําพวกอยู่ในราชอาณาจักรเป็นกรณีเป็นพิเศษ (ฉบับที่ ..) ซึ่งมีสาระสําคัญเป็นการอนุญาตให้คนต่างด้าวที่เดินทางมากับเรือสําราญและกีฬา (เรือยอร์ช) เพื่อมาท่องเที่ยวในไทย สามารถขอรับการตรวจลงตราวีซ่าประเภท Special Tourist Visa (STV) ณ ช่องทางอนุญาตของด่านตรวจคนเข้าเมืองได้ จนถึงวันที่ 30 กันยายน 2564 โดยปฏิบัติตามมาตรการป้องกันโรคตามที่กระทรวงสาธารณสุขกําหนดอย่างเคร่งครัด
-------------------------------
รัฐบาลไทย-ข่าวทำเนียบรัฐบาล-เอาจริง! ปลด 70 ร้านค้าผิดเงื่อนไข “คนละครึ่ง – เราชนะ”
วันศุกร์ที่ 5 มีนาคม 2564
เอาจริง! ปลด 70 ร้านค้าผิดเงื่อนไข “คนละครึ่ง – เราชนะ”
...
เรียกได้ว่าฮอตสุด ๆ ครับ กับพ่อค้าแม่ขายที่พากันมาสมัครร่วมโครงการคนละครึ่ง เราชนะ รวมถึงน้องใหม่อย่าง “ม.33 เรารักกัน” มากขึ้น
.
แต่ขณะเดียวกันก็มีการร้องเรียนจากประชาชนว่ามีร้านค้าที่ร่วมโครงการ ไม่ว่าจะเป็นร้านธงฟ้าฯ หรือร้านค้ารายย่อย ฉวยโอกาสปรับขึ้นราคาสินค้า รับแลกเงินสด ไม่ปิดป้ายราคา รวมถึงขายเหล้า – บุหรี่ ซึ่งผิดเงื่อนไขของโครงการฯ
.
กระทรวงพาณิชย์จึงเร่งตรวจสอบร้านค้าทั่วประเทศ พบว่า มีร้านค้าที่ทําผิดเงื่อนไขจริง และได้ดําเนินคดีไปแล้วกว่า 70 ราย (ตั้งแต่ ธ.ค. 63 – มี.ค. 64)
.
นอกจากนี้ ร้านค้าที่กระทําผิดจะถูกเพิกถอนสิทธิ์ในการร่วมโครงการบัตรสวัสดิการแห่งรัฐ ถูกเรียกคืนเครื่อง EDC รวมทั้งไม่สามารถรับชําระเงินจากแอปพลิเคชัน “เป๋าตัง” ได้อีกต่อไป
.
จึงขอความร่วมมือประชาชน หากพบร้านค้าฉวยโอกาสขึ้นราคาสินค้า ไม่ปิดป้ายแสดงราคา หรือทําผิดเงื่อนไขโครงการฯ สามารถแจ้งได้ที่สายด่วนกรมการค้าภายใน โทร.1569 หรือ สนง.พาณิชย์จังหวัดทั่วประเทศ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.ยุติธรรม ลงพื้นที่ตรวจเยี่ยมและรับฟังรายงานผลการปฏิบัติการ "ชุมชนสีขาวสร้างสุข" ณ สุเหร่าปากคลองลำรี
วันพฤหัสบดีที่ 25 มีนาคม 2564
รมว.ยุติธรรม ลงพื้นที่ตรวจเยี่ยมและรับฟังรายงานผลการปฏิบัติการ "ชุมชนสีขาวสร้างสุข" ณ สุเหร่าปากคลองลํารี
นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ตรวจเยี่ยมและรับฟังรายงานผลการปฏิบัติการ "ชุมชนสีขาวสร้างสุข" ครั้งที่ ๑/๒๕๖๔
ในวันพุธที่ ๒๔ มีนาคม ๒๕๖๔ เวลา ๐๗.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ตรวจเยี่ยมและรับฟังรายงานผลการปฏิบัติการ "ชุมชนสีขาวสร้างสุข" ครั้งที่ ๑/๒๕๖๔ พร้อมด้วย ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม และนายวิชัย ไชยมงคล เลขาธิการ ป.ป.ส. โดยมีนายสุจินต์ ไชยชุมศักดิ์ ผู้ว่าราชการจังหวัดนนทบุรี หัวหน้าส่วนราชการในพื้นที่จังหวัดนนทบุรี และประชาชนชุมชนสุเหร่าปากคลองลํารี เข้าร่วมต้อนรับฯ ณ มัสยิดน๊ะฮ์ฎอตุ๊ลอิสลาห์ สุเหร่าปากคลองลํารี ตําบลละหาร อําเภอบางบัวทอง จังหวัดนนทบุรี ซึ่งเป็นพื้นที่เครือข่ายตามกองทุนแม่ของแผ่นดิน และเป็นตําบลสีขาวในด้านการสร้างพื้นที่ปลอดภัยในหมู่บ้าน/ชุมชน
รมว.ยุติธรรม กล่าวว่า กระทรวงยุติธรรม มีภารกิจ ในการอํานวยความยุติธรรมให้กับประชาชนหลากหลายด้านไม่เพียงแต่เรื่องของยาเสพติดเท่านั้น ยังมีหน่วยงานต่างๆ ที่จะช่วยดูแลประชาชนในด้านการไกล่เกลี่ยระงับข้อพิพาท การช่วยเหลือเยียวยาเหยื่ออาชญากรรม การสร้างสังคมให้ปลอดภัยด้วยการใช้เครื่องมือติดตามตัวอิเล็กทรอนิกส์ (กําไล EM) เป็นต้น โดยได้บูรณาการร่วมกับหน่วยงานในพื้นที่ ทั้งฝ่ายปกครอง และตํารวจ ทั้งนี้ ปัญหายาเสพติดเป็นเรื่องที่รัฐบาล โดยพลเอก ประยุทธ์ จันทร์โอชา ให้ความสําคัญ และได้มีแนวทางในการปราบปรามยาเสพติดด้วยการยึดทรัพย์ตัดวงจรยาเครือข่ายยาเสพติด ด้วยการเพิ่มเป้าหมายการยึดทรัพย์จากเดิม ๖๐๐ ล้านบาทต่อปี เป็น ๖,๐๐๐ ล้านบาทต่อปี นอกจากนี้ ทางกฎหมายจะเปิดโอกาสให้สามารถยึดทรัพย์เครือข่ายยาเสพติดย้อนหลังได้ด้วย โดยต้องรอการผลพิจารณาประมวลกฎหมายยาเสพติดภายในต้นเดือนหน้า
จากนั้น รมว.ยุติธรรม ได้เยี่ยมชมผลการดําเนินงานด้านการป้องกันและปราบปรามยาเสพติด ในพื้นที่จากหน่วยงานต่างๆ อาทิ ตํารวจภูธรจังหวัดนนทบุรี ศูนย์ยุติธรรมชุมชนตําบลละหาร เป็นต้น
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตามการจัดระเบียบการใช้เจ็ตสกีในแม่น้ำเจ้าพระยาพื้นที่จังหวัดนนทบุรี
วันพฤหัสบดีที่ 4 มีนาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตรวจติดตามการจัดระเบียบการใช้เจ็ตสกีในแม่น้ําเจ้าพระยาพื้นที่จังหวัดนนทบุรี
โดยมี นายปรีชา เพชรเลิศ นายช่างกลเรือชํานาญการพิเศษ รักษาการในตําแหน่ง ผู้อํานวยการสํานักงานเจ้าท่าภูมิภาคสาขานนทบุรี ให้การต้อนรับ ในวันที่ 3 มีนาคม 2564 ณ สํานักงานเจ้าท่าภูมิภาคสาขานนทบุรี จังหวัดนนทบุรี
นายอธิรัฐ รัตนเศรษฐ กล่าวว่า ตามที่ปรากฏในสื่อว่ามีผู้นําเจ็ตสกีมาใช้งานในแม่น้ําเจ้าพระยา ซึ่งขับด้วยความเร็วและผาดโผน มีเสียงดัง กีดขวางการสัญจรทางน้ําและการเดินเรือ จึงได้ลงพื้นที่เพื่อตรวจติดตามการจัดระเบียบการใช้เจ็ตสกีฯ ให้มีความปลอดภัยและสามารถใช้ประโยชน์ร่วมกันในการสัญจรทางน้ํา พบว่ามีเจ็ตสกีที่อยู่ในพื้นที่รับผิดชอบของสํานักงานเจ้าท่าภูมิภาคสาขานนทบุรี จํานวน 162 ลํา ซึ่งได้นําออกมาใช้งานในแม่น้ําเจ้าพระยาพื้นที่จังหวัดนนทบุรีเป็นจํานวนมาก โดยเฉพาะอย่างยิ่งในช่วงวันหยุด ส่งเสียงดังสร้างความเดือดร้อนให้กับผู้ที่อยู่อาศัยบริเวณริมแม่น้ําเจ้าพระยา ในการนี้ได้สั่งการให้สํานักงานเจ้าท่าภูมิภาคสาขานนทบุรี เข้มงวด กวดขัน และบังคับใช้กฎหมายที่เกี่ยวข้องอย่างจริงจัง รวมทั้งตรวจสอบใบอนุญาตขับขี่เรือและทะเบียนเรือ เร่งจัดระเบียบการใช้เจ็ตสกีในพื้นที่รับผิดชอบให้แล้วเสร็จโดยเร็ว และจัดเจ้าหน้าที่ออกตรวจอย่างสม่ําเสมอโดยเฉพาะในช่วงวันหยุด รวมทั้งเร่งรัดให้ปรับปรุงท่าเรือท่าน้ํานนท์ให้เป็น Smart Pier ให้แล้วเสร็จโดยเร็ว
ทั้งนี้ เรือ (เจ็ตสกี) ที่สามารถนําออกมาใช้งานในแม่น้ําเจ้าพระยา จะต้องจดทะเบียนถูกต้อง ผู้ทําการในเรือหรือผู้ควบคุมเรือต้องถือประกาศนียบัตร (ใบอนุญาตขับขี่เรือ) ตามที่กฏหมายกําหนด หากผู้ขับขี่ไม่มีประกาศนียบัตร จะมีโทษตามกฎหมายจําคุกไม่เกิน 6 เดือน หรือปรับตั้งแต่ 1,000 -10,000 บาท ในกรณีใช้เรือไม่มีใบอนุญาต (ทะเบียนเรือ) มีโทษปรับไม่เกิน 10,000 บาท
รัฐบาลไทย-ข่าวทำเนียบรัฐบาล-บีโอไอเผยอุตฯ BCG ขยายตัวต่อเนื่อง
วันพุธที่ 3 มีนาคม 2564
บีโอไอเผยอุตฯ BCG ขยายตัวต่อเนื่อง
บีโอไอแจงยอดขอรับส่งเสริมกลุ่มอุตสาหกรรม BCG  ปี 2563 มีมูลค่าคําขอรับส่งเสริมกว่า 1.14 แสนล้านบาท เพิ่มขึ้นจากปี 2562 กว่าร้อยละ 17  สอดรับกับการเพิ่มและปรับปรุงประเภทกิจการ BCG ในปีที่ผ่านมา หวังยกระดับและสร้างความเข้มแข็งในอุตสาหกรรมเกษตรของไทย
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอเปิดเผยว่า การยื่นขอรับส่งเสริมการลงทุนในกลุ่มBCGปี2563ที่ผ่านมา มีอัตราเพิ่มขึ้นทั้งมูลค่าและจํานวนโครงการ โดยมีมูลค่ารวม114,876ล้านบาท เพิ่มขึ้นจากปี2562ซึ่งมีมูลค่า98,006ล้านบาท หรือเพิ่มขึ้นร้อยละ17และมีจํานวนโครงการ494โครงการ เพิ่มขึ้นร้อยละ9.8จากปี2562ซึ่งมี450โครงการแนวคิดBCGประกอบด้วย เศรษฐกิจชีวภาพ (BioEconomy) เศรษฐกิจหมุนเวียน (Circular Economy) และเศรษฐกิจสีเขียว (Green Economy) คือการพัฒนาเศรษฐกิจตามนโยบายของรัฐบาลที่ต้องการต่อยอดจุดแข็งของไทยที่มีความหลากหลายทางด้านการเกษตร ทั้งยังเป็นแหล่งผลิตสินค้าเกษตรที่สําคัญของโลก โดยบีโอไอให้ส่งเสริมการลงทุนในอุตสาหกรรมตามแนวคิดBCGแบบครบวงจรตั้งแต่เกษตรต้นน้ําจนถึงปลายน้ํา เช่น การปรับปรุงพันธุ์พืชหรือสัตว์ การปลูกไม้เศรษฐกิจ การคัดคุณภาพ บรรจุ เก็บรักษาผลิตผลเกษตร การแปรรูปผลิตภัณฑ์อาหาร การผลิตเชื้อเพลิงจากผลิตผลทางการเกษตร การผลิตหรือให้บริการระบบเกษตรสมัยใหม่ และเทคโนโลยีชีวภาพ เป็นต้น
นอกจากนี้ เมื่อปี2563ที่ผ่านมา บีโอไอได้ปรับปรุงประเภทกิจการตามแนวคิดBCGโดยการเพิ่มประเภทกิจการโรงงานผลิตพืช (Plant Factory)ซึ่งเป็นโรงปลูกพืชที่ใช้เทคโนโลยีทันสมัย สามารถควบคุมสภาพแวดล้อมได้อย่างครบถ้วนและแม่นยํา ส่งผลให้ได้ผลผลิตที่มีคุณภาพและปลอดภัย เป็นธุรกิจที่ตอบสนองความต้องการทั้งในประเทศและการส่งออก ทั้งยังมีการปรับปรุงขอบข่าย และสิทธิประโยชน์ของกิจการเดิมในกลุ่มBCGให้สอดคล้องกับสภาพการณ์ปัจจุบันด้วย เช่น กิจการผลิตอาหารสัตว์/ส่วนผสมอาหารสัตว์ กําหนดให้ต้องได้รับการรับรองมาตรฐานสากล รวมทั้งมาตรฐานความปลอดภัยอาหาร จึงจะได้สิทธิประโยชน์การยกเว้นภาษีเงินได้นิติบุคคลเพื่อยกระดับมาตรฐานการผลิต กิจการห้องเย็น/กิจการห้องเย็นและขนส่งห้องเย็น ระบุให้ใช้สารทําความเย็นที่มีผลกระทบต่อสิ่งแวดล้อมน้อย เป็นต้น
ปัจจุบัน บีโอไอมีประเภทกิจการที่ให้การส่งเสริมการลงทุนตามแนวคิดBCGกว่า50ประเภทกิจการย่อย ตัวอย่างโครงการที่ได้รับส่งเสริม เช่น โครงการผลิตสารออกฤทธิ์ทางชีวภาพ และผลิตภัณฑ์เสริมอาหารที่ได้จากการสกัดไคโตซานโอลิโกแซคคาไรด์ (CSO) ที่ได้จากเปลือกกุ้งหรือปูด้วยเทคโนโลยีชีวภาพ ซึ่งช่วยต่อต้านอนุมูลอิสระ หรือลดการเกิดมะเร็ง โครงการผลิตเชื้อเพลิงชีวมวลอัด ซึ่งนําลําต้นปาล์มน้ํามันที่เป็นวัสดุเหลือใช้ทางการเกษตรมาผลิตเชื้อเพลิงชีวมวล เป็นต้น
“ทิศทางทางส่งเสริมการลงทุนในปี2564บีโอไอเน้นไปที่กิจการที่ไทยมีศักยภาพ เช่น อุตสาหกรรมการแพทย์ การพัฒนาโครงสร้างพื้นฐาน และรวมถึงอุตสาหกรรมBCGก็เป็นหนึ่งในเป้าหมายของสํานักงานในปีนี้โดยที่ผ่านมา บีโอไอได้นําแนวคิดBCGมาใช้อยู่แล้ว และให้การส่งเสริมการลงทุนมาโดยตลอด ทั้งยังมีการปรับปรุงแก้ไข รวมถึงเพิ่มประเภทกิจการใหม่ๆ อยู่เสมอ เพื่อกระตุ้นให้มีการนําเทคโนโลยีมาใช้ และในอนาคตหากมีธุรกิจใหม่ๆ ก็จะมีการพิจารณาเพิ่มเติมให้สอดคล้องกับสถานการณ์ปัจจุบัน”เลขาธิการบีโอไอกล่าว
รัฐบาลไทย-ข่าวทำเนียบรัฐบาล-ก.สาธารณสุขแจงประเทศไทยได้สั่งจองซื้อวัคซีน บ.แอสตราฯ 61 ล้านโดส สำหรับประชาชนกลุ่มเสี่ยงทั้งประเทศ ไม่เฉพาะผู้สูงอายุเท่านั้น
วันพฤหัสบดีที่ 18 มีนาคม 2564
ก.สาธารณสุขแจงประเทศไทยได้สั่งจองซื้อวัคซีน บ.แอสตราฯ 61 ล้านโดส สําหรับประชาชนกลุ่มเสี่ยงทั้งประเทศ ไม่เฉพาะผู้สูงอายุเท่านั้น
กระทรวงสาธารณสุขชี้แจงประเทศไทยได้สั่งจองซื้อวัคซีน บ.แอสตราฯ 61 ล้านโดส สําหรับประชาชนกลุ่มเสี่ยงทั้งประเทศ ไม่เฉพาะผู้สูงอายุเท่านั้น ซึ่งเป็นไปตามแผนการฉีดของกรมควบคุมโรคกําหนด
เมื่อวันที่ 17 มีนาคม 2564 นายโอภาส การย์กวินพงศ์ อธิบดีกรมควบคุมโรค กระทรวงสาธารณสุขชี้แจงกรณีมีข้อสงสัยเรื่องการสั่งซื้อวัคซีน บ.แอสตราเซเนกาที่รัฐบาลจองไว้ 61 ล้านโดยมีคุณสมบัติเหมาะกับผู้สูงอายุเกิน 60 ปีขึ้นไป ขณะที่ล่าสุดประชากรไทยที่อายุเกิน 60 ปีมีอยู่เพียง 12 ล้านคนว่า ประเทศไทยได้สั่งจองซื้อวัคซีน บ.แอสตราฯ 61 ล้านโดส สําหรับประชาชนกลุ่มเสี่ยงทั้งประเทศ ซึ่งวัคซีนดังกล่าว มีข้อบ่งชี้การใช้ฉีดในกลุ่มอายุตั้งแต่ 18 ปีขึ้นไป ไม่เฉพาะผู้สูงอายุเท่านั้น ซึ่งเมื่อวัคซีน บ.แอสตราฯ ทยอยส่งมอบให้ไทย (รอบแรก 26 ล้านโดส และสั่งซื้อเพิ่มอีก 35 ล้านโดส) จะฉีดครอบคลุมประชากรได้ 31.5 ล้านคน คิดเป็นประมาณ 60% ของกลุ่มเป้าหมาย(กลุ่มเป้าหมายที่มีอายุ 18 ปีขึ้นไป) ตามแผนการฉีดของกรมควบคุมโรค ทั้งนี้ ในช่วงแรกมีการนําวัคซีน บ.ซิโนแวคมาใช้ก่อน เพื่อให้กลุ่มบุคลากรทางการแพทย์และเจ้าหน้าที่ที่เกี่ยวข้องกับการควบคุมโรคโควิด 19 ที่มีโอกาสสัมผัสผู้ป่วย ประชาชน และแรงงาน ในจังหวัดที่เป็นพื้นที่ระบาดและจังหวัดพื้นที่ท่องเที่ยวสําคัญ ได้รับวัคซีนอย่างรวดเร็ว
สําหรับการกําหนดกลุ่มอายุที่สามารถรับวัคซีนได้ เป็นไปตามผลการวิจัยในระยะที่ 3 ของแต่ละบริษัท หากทดลองในกลุ่มอายุใดเมื่อมาขึ้นทะเบียนใช้วัคซีนก็จะอนุญาตให้ใช้ในกลุ่มอายุนั้น ๆ ไปก่อน เช่น วัคซีนซิโนแวค ทดลองในกลุ่มประชากร 18-60 ปี เมื่อขึ้นทะเบียนกับสํานักงานคณะกรมการอาหารและยา จะได้รับอนุญาตให้ใช้ตามผลการทดลองในผู้ที่มีอายุ 18 – 60 ปี หากมีข้อมูลการวิจัยเพิ่มเติมในผู้มีอายุมากกว่า 60 ปี หรือกลุ่มอายุน้อยกว่า 18 ปี แล้วให้ผลไม่ต่างจากผู้มีอายุ 18 – 60 ปี ก็จะสามารถขยายกลุ่มอายุในการฉีดวัคซีนได้มากขึ้น ส่วนวัคซีนแอสตราเซนเนกาได้ทดลองวิจัยระยะที่ 3 ในกลุ่มประชากรอายุ 18 ปีขึ้นไป และในการทดลองมีผู้สูงอายุจํานวนพอสมควร จึงได้รับอนุญาตให้ขึ้นทะเบียนใช้ได้ในตั้งแต่อายุ 18 ปีขึ้นไป ไม่จํากัดเพดานอายุ
-------------------
รัฐบาลไทย-ข่าวทำเนียบรัฐบาล-การรถไฟแห่งประเทศไทยลงนามบันทึกข้อตกลงความร่วมมือกับ บริษัท ไปรษณีย์ไทย จำกัด ในการใช้ทรัพยากรเครือข่ายด้านบริการรับส่งสินค้าร่วมกัน
วันศุกร์ที่ 12 มีนาคม 2564
การรถไฟแห่งประเทศไทยลงนามบันทึกข้อตกลงความร่วมมือกับ บริษัท ไปรษณีย์ไทย จํากัด ในการใช้ทรัพยากรเครือข่ายด้านบริการรับส่งสินค้าร่วมกัน
การลงนามบันทึกข้อตกลงความร่วมมือ (เอ็มโอยู) การใช้ทรัพยากรเครือข่ายที่มีอยู่ร่วมกันระหว่าง การรถไฟแห่งประเทศไทย และบริษัทไปรษณีย์ไทย จํากัด
เมื่อวันที่ 12 มีนาคม 2564 เวลา 09.30 น. ณ อาคารภาณุรังษีไปรษณียาคาร นายนิรุฒ มณีพันธ์ ผู้ว่าการรถไฟแห่งประเทศไทย และนายกาหลง ทรัพย์สะอาด ประธานเจ้าหน้าที่บริหาร สายงานปฏิบัติการ รักษาการในตําแหน่งกรรมการผู้จัดการใหญ่ บริษัท ไปรษณีย์ไทย จํากัด ได้ร่วมลงนามบันทึกข้อตกลงความร่วมมือ (เอ็มโอยู) การใช้ทรัพยากรเครือข่ายที่มีอยู่ร่วมกันระหว่าง การรถไฟแห่งประเทศไทย และบริษัทไปรษณีย์ไทย จํากัด เพื่อเพิ่มประสิทธิภาพการให้บริการรับส่งสินค้า และเสริมสร้างความแข็งแกร่งให้กับระบบขนส่งโลจิสติกส์ของประเทศ
นายนิรุฒ มณีพันธ์ ผู้ว่าการรถไฟแห่งประเทศไทย กระทรวงคมนาคม เปิดเผยว่า การลงนามบันทึกข้อตกลงความร่วมมือครั้งนี้ถือเป็นจุดเริ่มต้นสําคัญที่ทําให้ รฟท. และบริษัท ไปรษณีย์ไทย จํากัด ซึ่งเป็น 2 หน่วยงานที่มีบทบาทในการให้บริการรับส่งสินค้าของประเทศมาอย่างยาวนาน ได้สามารถนําทรัพยากรและเครือข่ายที่มีอยู่ทั้ง 2 ฝ่าย มาพัฒนาการให้บริการด้านการขนส่งและนําจ่ายสินค้าร่วมกันได้เกิดประโยชน์และมีประสิทธิภาพเพิ่มขึ้น ซึ่งสอดคล้องกับนโยบายของ รฟท. ที่มุ่งเน้นเพิ่มประสิทธิภาพการให้บริการอยู่ตลอดเวลาเพื่อประโยชน์ของคนไทย
ทั้งนี้ เบื้องต้นจะมีบริการที่ รฟท. และบริษัท ไปรษณีย์ไทย จํากัด ร่วมกันดําเนินการ ได้แก่ 1. บริการนําจ่ายสิ่งของถึงมือผู้รับปลายทาง (ในประเทศ) 2.บริการขนส่งสิ่งของทั้งในประเทศและระหว่างประเทศ 3. การใช้พื้นที่ของการรถไฟฯในการขยายเครือข่ายที่ทําการไปรษณีย์และหรือจัดตั้งศูนย์กระจายสินค้า ตลอดจนบริการอื่น ๆ เพิ่มเติมในอนาคต
ท้ายนี้การรถไฟฯ คาดหวังว่าจากการลงนามบันทึกความร่วมมือครั้งนี้จะช่วยให้ทั้ง 2 องค์กร สามารถบริหารจัดการทรัพยากรด้านการให้บริการรับส่งสินค้าร่วมกันได้อย่างมีประสิทธิภาพ สามารถลดต้นทุนที่ซ้ําซ้อน เกิดความคุ้มค่าในการจัดการ และทําให้ประชาชนได้รับความสะดวกในการใช้บริการรับส่งสินค้ากับ รฟท. และบริษัท ไปรษณีย์ไทย จํากัด ตลอดจนส่งผลดีต่อการพัฒนาระบบขนส่งโลจิสติกส์ของประเทศ ให้มีศักยภาพในการแข่งขันเพิ่มขึ้นในระยะยาวต่อไป
รัฐบาลไทย-ข่าวทำเนียบรัฐบาล-นายกรัฐมนตรีปลื้มอีโอซีบรรจุ “มวยไทย” ในการแข่งขันยูโรเปียนเกมส์ 2023
วันอังคารที่ 2 มีนาคม 2564
นายกรัฐมนตรีปลื้มอีโอซีบรรจุ “มวยไทย” ในการแข่งขันยูโรเปียนเกมส์ 2023
นายกรัฐมนตรีปลื้มอีโอซีบรรจุ “มวยไทย” ในการแข่งขันยูโรเปียนเกมส์ 2023
วันนี้ (2 มีนาคม 2564) เวลา 12.30 น. ณ ตึกสันติไมตรี ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวแสดงความยินดีที่คณะกรรมการโอลิมปิกยุโรป (อีโอซี) ได้บรรจุมวยไทยเข้าไปในการแข่งขันยูโรเปียนเกมส์ 2023 ที่เมืองคราคอฟ ประเทศโปแลนด์ โดยผ่านการพิจารณาแล้วว่ามวยไทยเป็นกีฬาที่เติบโตเร็วในแง่ของศิลปะการป้องกันตัวและฐานนักกีฬาและผู้ชม ซึ่งในการแข่งขันมีประเภทชาย 7 รุ่น ประเภทหญิง 7 รุ่น และประเภททีมผสม โดยนายกรัฐมนตรีมอบหมายให้กระทรวงการท่องเที่ยวกีฬาบูรณาการร่วมกับหน่วยงานที่เกี่ยวข้องส่งเสริมศักยภาพการกีฬาของประเทศไทยให้เป็นที่ประจักษ์ พร้อมผลักดันให้มวยไทยได้รับการบรรจุในการแข่งขันกีฬาโอลิมปิก เกมส์ ในอนาคตด้วย เนื่องจากมวยไทยเป็นที่นิยมอย่างมากในต่างประเทศอยู่แล้วในปัจจุบัน
โอกาสนี้ นายกรัฐมนตรียังเผยถึงสถานการณ์เศรษฐกิจภายในประเทศมีแนวโน้มดีขึ้น โดยในช่วงวันหยุดยาว 3 วันที่ผ่านมา ยอดสั่งจองห้องพักผ่านโครงการเราเที่ยวด้วยกันสูงขึ้น มีการใช้จ่ายผ่านมาตรการคนละครึ่ง เป็นไปตามแผนงานและงบประมาณที่มีอยู่ เพราะการทํางานของรัฐบาลมุ่งเน้นให้เกิดเสถียรภาพทางเศรษฐกิจ สังคม และการเมือง
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ เร่งสานต่อความร่วมมือไทย-สวีเดน ส่งเสริมการค้าการลงทุน เพื่อฟื้นฟูเศรษฐกิจหลังโควิด-19 คลี่คลาย
วันพฤหัสบดีที่ 11 มีนาคม 2564
นายกฯ เร่งสานต่อความร่วมมือไทย-สวีเดน ส่งเสริมการค้าการลงทุน เพื่อฟื้นฟูเศรษฐกิจหลังโควิด-19 คลี่คลาย
นายกฯ เร่งสานต่อความร่วมมือไทย-สวีเดน ส่งเสริมการค้าการลงทุน เพื่อฟื้นฟูเศรษฐกิจหลังโควิด-19 คลี่คลาย
วันนี้ (11 มีนาคม 2564) เวลา 14.00 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายยอน ออสเตริม เกรินดาห์ล (H.E. Mr. Jon Åström Gröndahl) เอกอัครราชทูตราชอาณาจักรสวีเดนประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเข้ารับหน้าที่ ภายหลังเสร็จสิ้นการหารือ นายอนุชา บูรพชัยศรี โฆษกประจําสํานักนายกรัฐมนตรีได้กล่าวสรุปสาระสําคัญ ดังนี้
นายกรัฐมนตรีแสดงความยินดีกับเอกอัครราชทูตฯ ที่ได้รับแต่งตั้งให้ดํารงตําแหน่งเอกอัครราชทูตราชอาณาจักรสวีเดนประจําประเทศไทย และยินดีกับความสัมพันธ์ของไทย-สวีเดนที่แน่นแฟ้นยาวนานถึง 153 ปี โดยมีความสัมพันธ์ในระดับราชวงศ์เป็นพื้นฐาน ทั้งนี้ เชื่อมั่นว่าเอกอัครราชทูตจะช่วยสานต่อความร่วมมือกัน กระชับความสัมพันธ์ และส่งเสริมความร่วมมือที่จะเป็นประโยชน์แก่ประชาชนทั้งสองฝ่ายต่อไป โดยเฉพาะความร่วมมือภายหลังสถานการณ์โควิด-19 คลี่คลาย ซึ่งนายกรัฐมนตรีตระหนักว่าจะเป็นช่วงเวลาสําคัญ ในการปรับตัวให้รองรับวิถีชีวิตแบบ New Normal ผ่านเทคโนโลยีและนวัตกรรมต่าง ๆ ที่ทั้งสองประเทศสามารถร่วมมือแลกเปลี่ยนในด้านที่มีศักยภาพ
เอกอัครราชทูตราชอาณาจักรสวีเดนประจําประเทศไทยยินดีที่ได้เข้ารับตําแหน่งในครั้งนี้ ถือเป็นเกียรติและเป็นประสบการณ์ที่ดีอย่างยิ่ง เชื่อมั่นว่าไทยและสวีเดนจะเพิ่มพูนความร่วมมือระหว่างกันมากขึ้นในด้านเศรษฐกิจ การค้า การลงทุน ทั้งนี้ สวีเดนให้ความสําคัญกับการลงทุน ไทยเป็นพื้นที่เป้าหมายที่สําคัญของภาคเอกชนสวีเดน โดยปัจจุบันมีนักลงทุนชาวสวีเดนลงทุนในไทยเป็นจํานวนมาก และมีแผนจะขยายการลงทุนอย่างต่อเนื่อง นอกจากนี้ เอกอัครราชทูตฯ ได้กล่าวชื่นชมรัฐบาลไทยที่ประสบความสําเร็จในการควบคุมสถานการณ์โควิด-19 ได้อย่างมีประสิทธิภาพ และเห็นด้วยกับรัฐบาลไทยที่ให้ความสําคัญกับการเข้าถึงวัคซีนป้องกันโควิด-19 ซึ่งสวีเดนในฐานะที่เป็นส่วนหนึ่งของบริษัทเวชภัณฑ์ ยินดีที่จะให้ความร่วมมือกับไทยในการจัดหาวัคซีนแก่ประชาชนโดยไม่หวังผลกําไร
ทั้งสองฝ่ายเห็นพ้องที่จะสนับสนุนความร่วมมือระหว่างกันเพื่อฟื้นฟูทางเศรษฐกิจและสังคมภายหลังสถานการณ์โควิด-19 โดยนายกรัฐมนตรีกล่าวว่าไทยและสวีเดนยังมีช่องทางที่จะร่วมมือกันได้อีกมากในสาขาที่ทั้งสองฝ่ายมีศักยภาพ เช่น การค้า การลงทุนในสินค้าและบริการ เทคโนโลยี และนวัตกรรมต่าง ๆ ทั้งเศรษฐกิจหมุนเวียน การพัฒนาทรัพยากรมนุษย์ พร้อมชื่นชมสวีเดนที่เป็นผู้นําด้านการพัฒนาเทคโนโลยีและนวัตกรรมเพื่อสิ่งแวดล้อม สอดคล้องกับนโยบายของรัฐบาลไทยที่เน้นการส่งเสริมเศรษฐกิจที่ขับเคลื่อนด้วยนวัตกรรมที่เป็นมิตรต่อสิ่งแวดล้อม ซึ่งไทยสามารถนํามาแลกเปลี่ยนและประยุกต์ใช้เพื่อพัฒนาโครงการต่าง ๆ ได้ในอนาคต รวมทั้งร่วมมือกันอย่างใกล้ชิดผ่านกรอบความร่วมมือพหุภาคี
ในโอกาสนี้ เอกอัครราชทูตฯ ได้สอบถามถึงสถานการณ์การเมืองในไทย ซึ่งนายกรัฐมนตรีเน้นย้ําว่า รัฐบาลเปิดโอกาสและให้สิทธิเสรีภาพแก่ประชาชนทุกคนในการแสดงออก แต่ต้องไม่ขัดต่อบทบัญญัติของกฎหมายไทย ทั้งนี้ รัฐบาลได้ดําเนินการเพื่อรักษาความสงบเรียบร้อยในประเทศ และยืนยันว่ารัฐบาลไทยมีหน้าที่ดูแลประชาชนทุกกลุ่มด้วยความเป็นธรรม